text: Kræftsyg dreng vinder 25.000
  17 maj 2011 kl. 15.45
  Kræftsyg dreng på fire vinder sin helt egen legeplads.
  Trods sine kun fire år har Jonathan allerede mærket, at livet ikke altid smiler: Den lille dreng har leukæmi, og på grund af smittefare kan han ikke tåle at være sammen med ret mange mennesker.
  I dag fik far og mor så at vide, at de kan opfylde deres søns drøm om sin egen legeplads - familien vandt 25.000 kroner til gynger og rutschebane i en konkurrence, som Danske Spil havde udskrevet.
  - Vi er vildt glade og fyldte med varme. Det her er et lys i mørket, siger moderen til Jonathan, Didde-Louise Bloch Christensen fra Sjølund.
  